Ակնհայտորեն, 5-րդ գումարման խորհրդարանում ՀՀԿ խմբակցության ղեկավար Վահրամ Բաղդասարյանը քաջատեղյակ չէր հայ-ամերիկյան առևտրատնտեսական համագործակցության հետ կապված Հայաստանի ու ԱՄՆ-ի իշխանությունների բարձր մակարդակի պայմանավորվածություններից, երբ նա դեսպան Միլսի՝ «Ազատություն» ռադիոկայանին տված հարցազրույցի հետ կապված անթույլատրելի հայտարարություններ արեց[6]. «Պարզապես իմ ցանկությունն այն կլինի, որ դիվանագիտական կորպուսի աշխատողները, առավել ևս մեծ տերությունների դեսպանները, զբաղվեն դիվանագիտական ու քաղաքագիտական գործունեությամբ և նման գնահատականներ չտան։ Ես դա մասնավոր կարծիք եմ համարում… Ընդհանրապես ցանկացած հայտարարությունից՝ լինի դեսպանի, թե շարքային քաղաքացու, պետք է հետևություն անել, բայց դրան շատ լուրջ վերաբերվել և պաշտոնական պատասխան տալ չեմ կարծում, թե պետք է»։